**დამტკიცებულია ლიბერალური განათლებისა და**

**ჰუმანიტარულ მეცნიერებათა**

**სკოლის (ფაკულტეტის)**

**საბჭოს 2014 წლის 22 იანვრის**

**#1 გადაწყვეტილებით**

**ქართულ-ამერიკული უნივერსიტეტის ლიბერალური განათლებისა და ჰუმანიტარულ მეცნიერებათა სკოლის (ფაკულტეტის)**

**დ ე ბ უ ლ ე ბ ა**

**მუხლის 1. ზოგადი დებულებანი**

1. ქართულ-ამერიკული უნივერსიტეტის ლიბერალური განათლებისა და ჰუმანიტარულ მეცნიერებათასკოლა (ფაკულტეტი) თავის საქმიანობას წარმართავს ‘უმაღლესი განათლების შესახებ’ საქართველოს კანონის, ქაუ-ს დებულების, წინამდებარე დებულებისა და საქართველოს კანონმდებლობის შესაბამისად;
2. დებულება განსაზღვრავს ქართულ-ამერიკული უნივერსიტეტის ლიბერალური განათლებისა და ჰუმანიტარულ მეცნიერებათა სკოლის (ფაკულტეტის) სტატუსს, სტრუქტურას, საქმიანობის ძირითად მიმართულებებსა და ფუნქციებს.

**მუხლი 2. ლიბერალური განათლებისა და ჰუმანიტარულ მეცნიერებათა** **სკოლის (ფაკულტეტის) სტატუსი**

ქართულ-ამერიკული უნივერსიტეტის ლიბერალური განათლებისა და ჰუმანიტარულ მეცნიერებათა სკოლა (ფაკულტეტი) წარმოადგენს ქართულ-ამერიკული უნივერსიტეტის ძირითად სტრუქტურულ ერთეულს, რომელიც ახორციელებს ჰუმანიტარულ მეცნიერებათა მიმართულებით სასწავლო და სამეცნიერო-კვლევითი საქმიანობის მართვას.

**მუხლი 3. ქაუ-ს ლიბერალური განათლებისა და ჰუმანიტარულ მეცნიერებათა** **სკოლის (ფაკულტეტის) საქმიანობის ძირითადი მიმართულებები**

ქაუ-ს ლიბერალური განათლებისა და ჰუმანიტარულ მეცნიერებათა სკოლის (ფაკულტეტის) საქმიანობის ძირითადი მიმართულებებია:

ა. ქვეყნის საგანმანათლებლო სივრცეში სახელმწიფოებრივი და საზოგადოებრივი განვითარების შესაბამისი სასწავლო და საგანმანათლებლო სტანდარტების უზრუნველყოფა;

ბ. საერთაშორისო და ეროვნული გამოცდილების შერწყმის გზით მაღალკვალიფიციური საგანმანათლებლო და სამეცნიერო-კვლევითი მომსახურება;

გ. მსოფლიო ბაზრის მზარდი გაფართოების, რეგიონალური სავაჭრო და პოლიტიკური ბლოკების ფორმირების, კომპიუტერული და ტელეკომუნიკაციების განვითარების და ამ პროცესებში საქართველოს ინტეგრაციის ფონზე მაღალკვალიფიციური სპეციალისტების მომზადება ჰუმანიტარულ მეცნიერებათა სფეროში.

**მუხლი 4. ქაუ-ს ლიბერალური განათლებისა და ჰუმანიტარულ მეცნიერებათა** **სკოლის (ფაკულტეტის) ფუნქციები**

ლიბერალური განათლებისა და ჰუმანიტარულ მეცნიერებათა სკოლის (ფაკულტეტის) ფუნქციებია:

ა. ჰუმანიტარულ მეცნიერებათა მიმართულებით აკადემიური საგანმანათლებლო პროგრამების მომზადება და განხორციელება;

ბ. სამეცნიერო-კვლევითი საქმიანობის განხორციელება;

გ. შესაბამისი აკადემიური ხარისხის მინიჭება არსებული საკანონმდებლო რეგულაციების შესაბამისად.

**მუხლი 5. ქაუ-ს ლიბერალური განათლებისა და ჰუმანიტარულ მეცნიერებათა** **სკოლის (ფაკულტეტის) მართვის ძირითადი ორგანოები**

სკოლის (ფაკულტეტის) მართვის ძირითადი ორგანოები და მმართველი სუბიექტებია:

• სკოლის (ფაკულტეტის) საბჭო;

• დეკანი.

**მუხლი 6. სკოლის (ფაკულტეტის) საბჭო**

1. სკოლის (ფაკულტეტის) საბჭო არის სკოლის (ფაკულტეტის) უმაღლესი წარმომადგენლობითი ორგანო, რომელიც შედგება სკოლის (ფაკულტეტის) აკადემიური პერსონალისაგან;
2. სკოლის (ფაკულტეტის) საბჭო უფლებამოსილია, თუ მას ესწრება საბჭოს წევრთა სიითი შემადგენლობის ნახევარზე მეტი;
3. სკოლის (ფაკულტეტის) საბჭოზე გადაწყვეტილება მიიღება დამსწრეთა ხმების უბრალო უმრავლესობით;
4. სკოლის (ფაკულტეტის) საბჭოს უფლებამოსილება:

ა. დეკანის წარდგინებით ამტკიცებს საგანმანათლებლო პროგრამებს;

ბ. დეკანის წარდგინებით ამტკიცებს სკოლის (ფაკულტეტის) სტრუქტურას და დებულებას;

გ. ამტკიცებს სკოლის (ფაკულტეტის) ორგანიზაციული და სტრუქტურული ერთეულების დებულებებს;

დ. ქმნის სკოლის (ფაკულტეტის) მუდმივმოქმედ და დროებით კომისიებს;

ე. განიხილავს სხვადასხვა სასწავლო და სამეცნიერო ხასიათის პროექტებს;

ვ. ახორციელებს ‘უმაღლესი განათლების შესახებ’ საქართველოს კანონით, საქართველოს კანონმდებლობით, უნივერსიტეტის დებულებით მისთვის მინიჭებულ სხვა უფლებამოსილებას.

**მუხლი 7. ლიბერალური განათლებისა და ჰუმანიტარულ მეცნიერებათა** **სკოლის (ფაკულტეტის) დეკანი**

1. ლიბერალური განათლებისა და ჰუმანიტარულ მეცნიერებათა სკოლას (ფაკულტეტს) ხელმძღვანელობს დეკანი;
2. სკოლის (ფაკულტეტის) დეკანს თანამდებობაზე ამტკიცებს პარტნიორთა კრება უნივერსიტეტის პრეზიდენტის წარდგინებით;
3. სკოლის დეკანი შეიძლება იყოს სკოლის (ფაკულტეტის) პროფესორი;
4. სკოლის (ფაკულტეტის) დეკანის უფლებამოსილება:

ა. უზრუნველყოფს სკოლაში (ფაკულტეტზე) სასწავლო პროცესისა და სამეცნიერო-კვლევითი მუშაობის ეფექტურად მიმდინარეობას;

ბ. თავმჯდომარეობს სკოლის (ფაკულტეტის) საბჭოს;

გ. აკადემიური საბჭოს რეკომენდაციით შეიმუშავებს სკოლის განვითარების გეგმას და დასამტკიცებლად წარუდგენს პრეზიდენტს;

დ. ქმნის სკოლის (ფაკლულტეტის) დროებით კომისიას აკადემიური საგანმანათლებლო პროგრამის შემუშავებასთან დაკავშირებით და ნიშნავს პროგრამის ხელმძღვანელს;

ე. ქმნის საკვალიფიკაციო კომისიას, რომელიც მოქმედებს ძირითადი საგანამანთლებლო ერთეულის - სკოლის (ფაკულტეტის) დებულებითა და საქართველოს კანონმდებლობით დადგენილ ფარგლებში;

ვ. სკოლის (ფაკულტეტის) საბჭოს დასამტკიცებლად წარუდგენს აკადემიურ საგანმანათლებლო პროგრამებს;

ზ. ხარისხის უზრუნველყოფის სამსახურთან ერთად ამტკიცებს აკადემიური პერსონალისა და მოწვეული სპეციალისტების (ლექტორების) მიერ წარდგენილ სასწავლო კურსის გეგმას - სილაბუსს;

თ. პრეზიდენტის წინაშე შუამდგომლობს სკოლაში (ფაკულტეტზე) აკადემიური თანამდებობის დაკავების გარეშე სასწავლო ან/და სამეცნიერო-კვლევით პროცესში მონაწილეობის ან/და მისი წარმართვის მიზნით შესაბამისი კვალიფიკაციის მქონე სპეციალისტის მოწვევასთან დაკავშირებით;

ი. განსაზღვრავს აკადემიური პერსონალისა და მოწვეული სპეციალისტების (ლექტორების) ანაზღაურების ოდენობას კანცლერთან შეთანხმებით და დასამტკიცებლად წარუდგენს პრეზიდენტს;

ლ. შეიმუშავებს სკოლის (ფაკულტეტის) სტრუქტურას, დებულებას და წარუდგენს სკოლის (ფაკულტეტის) საბჭოს;

კ. ყოველწლიურად წარუდგენს სკოლის საქმიანობის ანგარიშს პარტნიორთა კრებას და პრეზიდენტს;

ლ. წარმოადგენს სკოლას (ფაკულტეტს) მესამე პირებთან ურთიერთობაში;

მ. თავისი უფლებამოსილების ფარგლებში გამოსცემს ბრძანებას.

**მუხლი 8. ლიბერალური განათლებისა და ჰუმანიტარულ მეცნიერებათა** **სკოლის (ფაკულტეტის) სტრუქტურა**

ლიბერალური განათლებისა და ჰუმანიტარულ მეცნიერებათა სკოლის (ფაკულტეტის) შემადგენლობაში შეიძლება შევიდეს სასწავლო-სამეცნიერო, ადმინისტრაციული და დამხმარე ერთეულები.

**მუხლი 9. სკოლის (ფაკულტეტის) პერსონალი**

1. სკოლაში (ფაკულტეტზე) არსებობს აკადემიური, ადმინისტრაციული და დამხმარე პერსონალი;
2. სკოლის აკადემიურ პერსონალს მიეკუთვნება:

ა. პროფესორი;

ბ. ასოცირებული პროფესორი;

გ. ასისტენტ-პროფესორი;

დ. ასისტენტი.

1. აკადემიური პერსონალის არჩევის წესი, მათი უფლებები და ვალდებულებები განისაზღვრება საქართველოს კანონმდებლობითა და უნივერსიტეტის დებულებით;
2. სკოლის (ფაკულტეტის) ადმინისტრაციულ თანამდებობებს მიეკუთვნება დეკანი და დეკანის მოადგილე;
3. დამხმარე პერსონალს მიეკუთვნებიან სწავლების მენეჯერები და სკოლის საქმიანობისათვის აუცილებელი სხვა პირები.

**მუხლი 10. სტუდენტი**

1. სკოლის (ფაკულტეტის) სტუდენტები აქტიურად მონაწილეობენ საგანმანათლებლო პროგრამების შემუშავების და მოდიფიცირების პროცესში;
2. სკოლის საბჭო უფლებამოსილია განიხილოს და დაამტკიცოს აკადემიური საგანმანათლებლო პროგრამა მხოლოდ სტუდენტური თვითმმართველობის წარმომადგენლების მონაწილეობით; ამ შემთხვევაში სტუდენტური თვითმმართველობა სკოლის (ფაკულტეტის) საბჭოს სხდომის მუშაობაში სათათბირო ხმის უფლებით მონაწილეობის მისაღებად გამოყოფს სტუდენტთა დელეგაციას.

**მუხლი 11. დასკვნითი დებულებები**

1. სკოლის (ფაკულტეტის) რეორგანიზაცია და ლიკვიდაცია ხდება უნივერსიტეტის წესდების შესაბამისად, კანონმდებლობით დადგენილი წესით;
2. დებულება ძალაშია სკოლის (ფაკულტეტის) საბჭოს მიერ მისი დამტკიცების მომენტიდან;
3. დებულება ძალას კარგავს სკოლის (ფაკულტეტის) საბჭოს მიერ ახალი დებულების დამტკიცების შემთხვევაში.